প্রেসিডেন্ট বাশার আল আসাদ তার কর্তৃত্ববাদী শাসনের বিরুদ্ধে প্রতিবাদ বিক্ষোভ দমন করতে সেনাবাহিনী নিয়োগ করেন। প্রথমে মধ্যপন্থী সুন্নি বিদ্রোহীরা সরকারের বিরোধিতা করে। এক বছর পর তাদের সাথে যোগ দেয় সুন্নি মুসলিম ব্রাদারহুড যারা ছিল অনেক বেশীমাত্রায় জঙ্গি,কিন্তু ইসলামিক স্টেটের (আই এস) সাথে তাদের কোনো সম্পর্ক ছিল না (সিরিয়ার জনসংখ্যার তিন-চতুর্থাংশ সুন্নি, অন্যদিকে শিয়াদের একটি শাখা প্রেসিডেন্ট বাশারের আলাবি গোত্র সিরিয়ার জনসংখ্যার মাত্র ১০ শতাংশ)। ২০১৩ সালের শেষ নাগাদ আল-কায়েদা ও আইএসের যোদ্ধা ইউনিটগুলো এ যুদ্ধে জড়িত হয়ে পড়ে । তবে কৌশল ও নেতৃত্বের প্রশ্নে ২০১৪ সালের ফেব্রæয়ারিতে তারা বিভক্ত হয়ে যায়। এর পাঁচ মাস পর আই এস ‘খিলাফত’ ঘোষণা করে। তারা মধ্যপ্রাচ্য ও পাশ্চাত্য থেকে যোদ্ধা সংগ্রহ করতে সহিংসতার পর্নোগ্রাফি হিসেবে শিরñেদ ও গণহত্যার ভিডিও ব্যবহার করে। বাকিটা হল এক ভয়ংকর ইতিহাস : সিরিয়ার গৃহযুদ্ধে লাখ লাখ মানুষের মৃত্যু, ১ কোটি ৭০ লাখ লোক গৃহহীন, সিরিয়া ও ইরাকের বিরাট ভূখÐ আইএসের খিলাফতের নিয়ন্ত্রণে ও যুদ্ধের বহুমুখী বিস্তার যাতে জড়িয়ে পড়ে যুক্তরাষ্ট্র, তুরস্ক, ইরান সমর্থিত শিয়া হেজবুল্লাহ ও সবচেয়ে তাৎপর্যপূর্ণভাবে রাশিয়া।